નવી દિલ્હી, 17 ઓગષ્ટ: લશ્કર-એ-તોઇબાના ટોચના આતંકવાદી, અંડરવર્લ્ડ ડૉન દાઉદ ઇબ્રાહીમના ખાસમખાસ, બોમ્બ બનાવવામાં માહિર અને વિસ્ફોટની લગભગ 40 ઘટનાઓને અંજામ આપનાર અબ્દુલ કરીમ ટુંડાને દિલ્હી પોલીસે ભારત-નેપાળ બોર્ડરથી ધરપકડ કરી લીધી છે. ટુંડાની ધરપકડ ઘણી મહત્વપૂર્ણ માનવામાં આવે છે કારણ કે તેની પૂછપરછમાં મોસ્ટવોન્ટેડ દાઉદ ઇબ્રાહિમ વિશે જાણકારી મળી શકે છે. દિલ્હી પોલીસની સ્પેશિયલ સેલના કમિશ્નર એસએન શ્રીવાસ્તવે જણાવ્યું કે અબ્દુલ કરીમ ટુંડાની ભારત-નેપાળ બોર્ડર પરથી શુક્રવારે ધરપકડ કરવામાં આવી છે અને તેને શનિવારે દિલ્હીની એક કોર્ટ સમક્ષ રજૂ કરવામાં આવશે.